**OBRAZAC 1**

MINISTARSTVO UNUTRAŠNJIH POSLOVA

Broj iz evidencije postupaka javnih nabavki:05/21

Redni broj iz Plana javnih nabavki: 11

Podgorica: 02.07.2021. godine

Na osnovu člana 93 stav 1 Zakona o javnim nabavkama („Službeni list CG“, br. 074/19) *Ministarstvo unutrašnjih poslova* objavljuje

**TENDERSKU DOKUMENTACIJU BROJ 05/21**

**ZA OTVORENI POSTUPAK JAVNE NABAVKE**

**Radovi na nadogradnji i adaptaciji postojećeg smještajnog objekta Centra za prihvat u Spužu**

Predmet nabavke se nabavlja:

- kao cjelina

1. **POZIV ZA NADMETANJE[[1]](#footnote-1)**
2. Podaci o naručiocu;
3. Podaci o postupku i predmetu javne nabavke:
   1. Vrsta postupka,
   2. Predmet javne nabavke (vrsta predmeta, naziv i opis predmeta),
   3. Procijenjena vrijednost predmeta nabavke[[2]](#footnote-2),
   4. Način nabavke:

* Cjelina,
  1. Uslovi za učešće u postupku javne nabavke,
  2. Kriterijum za izbor najpovoljnije ponude,
  3. Način, mjesto i vrijeme podnošenja ponuda i otvaranja ponuda,
  4. Rok za donošenje odluke o izboru,
  5. Rok važenja ponude,
  6. Garancija ponude

1. **TEHNIČKA SPECIFIKACIJA PREDMETA JAVNE NABAVKE[[3]](#footnote-3)**
2. Naziv i opis predmeta nabavke u cjelini sa bitnim karakteristikama
3. Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora
4. **DODATNE INFORMACIJE O PREDMETU I POSTUPKU NABAVKE[[4]](#footnote-4)**

**Procijenjena vrijednost predmenta nabavke:[[5]](#footnote-5)**

**Procijenjena vrijednost predmeta nabavke bez zaključivanja okvirnog sporazuma**:

- kao cjeline je 245.600,00 € bez uračunatog PDV-a;

Obrazloženje razloga zašto predmet nabavke nije podijeljen na partije:[[6]](#footnote-6)

Predmet javne nabavke se nabavlja kao cjelina, jer je radove neophodno izvesti i završiti u kontinuitetu kao jedinstvenu cjelinu i predmet nabavke nije moguće podijeliti na partije. Podjelom na partije postojao bi rizik da ne budu istovremeno ugovoreni svi radovi.

**PONUDA SA VARIJANTAMA**

Mogućnost podnošenja ponude sa varijantama

-Varijante ponude nijesu dozvoljene i neće biti razmatrane.

**REZERVISANA NABAVKA**

- Ne

**NAČIN UTVRĐIVANJA EKVIVALENTNOSTI**

Način utvrđivanja ekvivalentnosti: Ekvivalentnost će se utvrditi na osnovu uvida u dokaze o tehničkim karakteristikama ponuđenih poroizvoda navedenih u tehničkoji specifikaciji, koje je ponuđač dužan da dostavi u ponudi.

Ponuđač je obavezan da u ponudi dostavi i tehnički list/ateste/sertifikate kao dokaz da tehničke karakteristike ponuđenih proizvoda odgovaraju tehničkom zahtevu kao i navedenim standardima.

**OSNOVI ZA OBAVEZNO ISKLJUČENJE IZ POSTUPKA JAVNE NABAVKE**

Privredni subjekat će se isključiti iz postupka javne nabavke, ako:

1) postoji sukob interesa iz člana 41 stav 1 tačka 2 alineja 1 i 2 ili člana 42 Zakona o javnim nabavkama,

2) ne ispunjava obavezne uslove i uslove sposobnosti privrednog subjekta predviđene tenderskom dokumentacijom,

3) postoji drugi razlog predviđen ovim zakonom.

1. **SREDSTVA FINANSIJSKOG OBEZBJEĐENJA UGOVORA O JAVNOJ NABAVCI**

Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi naručiocu:

⌧ garanciju za dobro izvršenje ugovora za slučaj povrede ugovorenih obaveza u iznosu od 5% od vrijednosti ugovorasa rokom važenja 5 dana dužim od roka važenja ugovora.

⌧ garanciju za otklanjanje nedostataka u garantnom roku, za slučaj da izabrani ponuđač u garantnom roku ne ispuni obaveze na koje se garancija odnosi u iznosu od 10 % od vrijednosti ugovora sa rokom važenja identičnim sa garantnim rokom predviđenim ovom tenderskom dokumentacijom. Ova garancija mora da je bezuslovna i plativa na prvi poziv naručioca .

⌧ polisu osiguranja od profesionalne odgovornosti za štetu koja može da nastane naručiocu i trećim licima od vršenja ugovorenih radova na iznos od 100.000,00 eura, sa rokom važenja od dana početka izvršenja ugovora do dana isteka garantnog roka.

Polisa osiguranja od profesionalne odgovornosti mora da se odnosi na ugovorene radove i da pokriva rizik odgovornosti za štetu prouzrokovanu licima, za štetu na objektima i za finansijski gubitak.

1. **METODOLOGIJA VREDNOVANJA PONUDA**

Naručilac će u postupku javne nabavki izabrati ekonomski najpovoljniju ponudu, primjenom pristupa isplativosti, po osnovu kriterijuma[[7]](#footnote-7):

🞎 odnos cijene i kvaliteta

Vrednovanje ponuda po kriterijumu odnos cijene i kvaliteta, primjenom relativnog (proporcionalnog) metoda vršiće se na sljedeći način:

* parametar najniža ponuđena cijena vrednovaće se na sljedeći način:

Maksimalan broj bodova po ovom parametru je 80.

Maksimalan broj bodova, po ovom parametru dodjeljuje se ponuđaču koji je ponudio najnižu cijenu bez pdv-a, dok se bodovi ostalim ponuđačima, po ovom parametru, dodijeljuju proporcionalno, u odnosu na najnižu ponuđenu cijenu bez pdv-a, po formuli:

Najniža ponuđena cijena bez pdv-a

Broj bodova = ------------------------------------------------------------------- x 80

Ponuđena cijena bez pdv-a

Ako je ponuđena cijena 0,00 EUR-a prilikom vrednovanja te cijene po parametru najniža ponuđena cijena uzima se da je ponuđena cijena 0,01 EUR.

* parametar kvalitet vrednovaće se na sljedeći način:

Maksimalan broj bodova po ovom parametru je 20, u okviru kojeg će se bodovati sljedeće:

1. Najkraći ponuđeni rok izvršenja ugovora *.............. 5 bodova;*
2. Najduži ponuđeni garantni rok............................... *15 bodova*;

Maksimalan broj bodova, po parametru Najkraći ponuđeni rok izvršenja ugovora dodjeljuje se ponuđaču koji je ponudio najkraći rok izvršenja ugovora, dok se bodovi ostalim ponuđačima, po ovom parametru, dodijeljuju proporcionalno, u odnosu na najkraći ponuđeni rok izvršenja ugovora, po formuli:

Najkraći ponuđeni rok izvršenja ugovora

Broj bodova = ----------------------------------------------------------- x 5

Ponuđeni rok izvršenja ugovora

Ponuđači su dužni da u dijelu, Uslovi u pogledu načina izvršavanja predmeta nabavke, koji se odnosi na rok izvršenja ugovora precizno naznače koliki rok izvršenja ugovora nude, u odnosu na zahtijevani - max 120 dana od dana uvođenja Izvođača u posao. Kao osnov za vrednovanje navedenog parametra, uzima se kraći ponuđeni rok izvršenja ugovora u odnosu na zahtijevani - max 120 dana od dana uvođenja Izvođača u posao.

Za ponuđeni rok izvršenja ugovora koji je jednak tenderskom dokumentacijom predviđenom maximalnom roku izvršenja ugovora dodjeljuje se 0,00 bodova.

Maksimalan broj bodova, po parametru Najduži ponuđeni garantni rok dodjeljuje se ponuđaču koji je ponudio najduži garantni rok, dok se bodovi ostalim ponuđačima, po ovom parametru, dodijeljuju proporcionalno, u odnosu na najduži garantni rok, po formuli:

Najduži ponuđeni garantni rok

Broj bodova = ----------------------------------------------------------- x 15

Ponuđeni garantni rok

Ponuđači su dužni da u dijelu, Uslovi u pogledu načina izvršavanja predmeta nabavke, koji se odnosi na garantni rok izvođenja radova precizno naznače koliki garantni rok nude, u odnosu na zahtijevani – minimalno 2 godine od datuma prijema radova od strane Nadzornog organa. Kao osnov za vrednovanje navedenog parametra, uzima se duži ponuđeni garantni rok u odnosu na zahtijevani - minimalno 2 godine od datuma prijema radova od strane Nadzornog organa.

Za ponuđeni garantni rok koji je jednak tenderskom dokumentacijom predviđenom maximalnom roku izvršenja ugovora dodjeljuje se 0,00 bodova.

🞎 **JEZIK PONUDE**

Ponuda se sačinjava na:

- crnogorski jezik i drugi jezik koji je u službenoj upotrebi u Crnoj Gori, u skladu sa Ustavom i zakonom

- Engleski jezik za djelove ponude koji se odnose na:

- dokaze o tehničkim karakteristikama

1. **NAČIN, MJESTO I VRIJEME PODNOŠENJA PONUDA I OTVARANJA PONUDA**

Ponude se podnose preko ESJN-a zaključno sa danom 19.07.2021. godine do 11:00 sati.

Otvaranje ponuda održaće se dana 19.07.2021. godine u 11:00 sati.

Dio ponude koje se ne dostavlja preko ESJN-a, a odnosi se na garanciju ponude dostavlja se:

* neposrednom predajom na arhivi naručioca na adresi Bulevar Svetog Petra Cetinjskog broj 22, Podgorica;
* preporučenom pošiljkom sa povratnicom na Bulevar Svetog Petra Cetinjskog broj 22, Podgorica, radnim danima od 07 do 15 sati, zaključno sa danom 19.07.2021. godine do 10:00 sati.

Razlozi hitnosti za skraćenje roka za podnošenje ponuda: Naručilac nije mogao ranije pokrenuti predmetni postupak nabavke iz razloga što su nedostajala sredstva za nabavku, koja su dijelom obezbijeđena iz ŠAP-a. Obezbjeđivanje dodatnih sredstava stekli su se uslovi za planiranje i sprovođenje nabavke. Skraćivanjem roka za dostavljanje ponuda neće biti narušena načela javnih nabavki.

1. **USLOVI ZA AKTIVIRANJE GARANCIJE PONUDE[[8]](#footnote-8)**

Garancija ponude će se aktivirati ako ponuđač:

1) odustane od ponude u roku važenja ponude;

2) ne dostavi zahtijevane dokaze prije potpisivanja ugovora;

3) odbije da potpiše ugovor o javnoj nabavci ili okvirni sporazum; ili

4) u izjavi privrednog subjekta navede netačne činjenice o ispunjenosti uslova iz člana 111 stav 4 Zakona o javnim nabavkama.

1. **TAJNOST PODATAKA**

Tenderska dokumentacija sadrži tajne podatke: ne

1. **UPUTSTVO ZA SAČINJAVANJE PONUDE**

Ponude se sačinjava u ESJN u skladu sa tenderskom dokumentacijom i važećim Pravilnikom o sadržaju ponude i uputstvu za sačinjavanje i podnošenje ponude.

Ispunjenost uslova za učešće u postupku javne nabavke dokazuje se izjavom privrednog subjekta, koja se sačinjava na obrascu datom u Pravilniku o obrascu izjave privrednog subjekta.

Ponuđač je dužan da tačno i nedvosmisleno popuni Izjavu privrednog subjekta u skladu sa zahtjevima iz tenderske dokumentacije.

1. **NAČIN ZAKLJUČIVANJA I IZMJENE UGOVORA O JAVNOJ NABAVCI**

Naručilac zaključuje ugovor o javnoj nabavci u pisanom ili elektronskom obliku sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude.

Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude, osim u pogledu iskazivanja PDV-a.

Ugovor između naručioca i ponuđača čija je ponuda izabrana kao najpovoljnija, pored uslova koji su propisani ovom tenderskom dokumentacijom, će sadržati i sljedeće:[[9]](#footnote-9)

**Obaveze Naručioca**

Naručioc je dužan:

* Da blagovremeno, pisanim putem obavijesti izvođača o danu početka izvođenja radova na objektu koji je predmet javne nabavke, a najkasnije 3 dana prije početka izvođenja ovih radova;
* Preda izvođaču tehničku dokumentaciju potrebnu za izvođenje predmetnih radova;
* Dostavljene blagovremeno ovjerene od stručnog nadzora, privremene situacije i okonačnu situaciju izvrši plaćanje u Ugovorenom roku.

**Obaveze Izvođača**

Izvođač je dužan da:

* Ugovorene radove vrši svakodnevno u odnosu na faze i vrstu radova koji se izvode;
* Ugovorene radove vrši u obimu i na način koji je ponudio, u skladu sa tehničkom specifikacijom iz tenderske dokumentacije;
* Ugovorene radove vrši preko imenovanih Ovlašćenih inženjera i Ovlašćenih lica, te da slučaju njihove spriječenosti da budu angažovani na izvođenju radova zbog bolesti, prestanka radnog odnosa ili oduzimanja licence ili ovlašćenja odmah imenuje drugog ovlašćenog inženjera odnosno Ovlašćeno lice i o tome obavijesti Naručioca;
* Dostavi potrebnu atesnu dokumentaciju u toku izvođenja radova i to za sav material i opremu prije ugradnje, a za izvedene radove nakon izvršetka istih;
* U roku od 3 dana od dana potpisivanja Ugovora dostavi dinamički plan izvođenja radova sa potpunim tehničkim podacima i u skladu sa Ugovorenim rokom izvršenja iz Ugovora;
* Organizaciju i priključenje gradilišta na instalacije elektrike, vodovoda, kanalizacije, PTT-a, kao i sve potrebne radnje i opremu neophodne za nesmetano izvođenje radova i organizaciju gradilišta u skladu sa zakonom i propisima i priključenje na putnu mrežu, izvođač obezbijedi sam i o svom trošku;
* U vezi sa građenjem objekta koji je predmet ovog Ugovora, uredno i po propisima vodi propisanu gradilišnu dokumentaciju;
* Ako se između nadzora i Izvođača pojave nesaglasnosti u pogledu materijala koji se ugrađuje, materijal se daje na ispitivanje kako bi se utvrdilo da li odgovara opisu, bitnim karakterstikama i obimu definisanim Tenderskom dokumentacijom i Ponudom. Troškove ovog ispitivanja plaća Izvođač. Materijal za koji se utvrdi da ne odgovara opisu, bitnim karakteristikama i obimu definisanim Tenderskom dokumentacijom i Ponudom, Izvođač mora o svom trošku da ukloni sa gradilišta u roku koji mu odredi nadzor.
* Vrši druge obaveze predviđene ovim Ugovorom.

**Raskid Ugovora**:

1. Jednostrani raskid Ugovora

Naručilac će jednostrano raskinuti Ugovor, ako Izvođač prekrši bilo koju svoju obavezu;

U slučaju raskida Ugovora iz prethodnog stava, Naručilac će o tome pisanim putem obavijestiti Izvođača i aktivirati garanciju za dobro izvršenje Ugovora i polisu osiguranja od profesionalne odgovornosti.

Izvođač ima pravo da jednostrano raskine Ugovor ako Naručilac neopravdano neovjeri dostavljenu privremenu odnosno konačnu situaciju ili ne izvrši plaćanje u skladu sa Ugovorom.

Ukoliko dođe do raskida Ugovora i prekida radova, Naručilac i Izvođač su dužni da preduzmu potrebne mjere da se izvedeni radovi zaštite od propadanja. Troškove zaštite radova snosi strana čijom je krivicom došlo do raskida Ugovora odnosno do prekida radova.

1. Sporazumni raskid Ugovora

Naručilac i Izvođač će sporazumno raskinuti Ugovor, ako dođe do trajne obustave ili zabrane izvođenja radova na građenju predmetnog objekta;

U slučaju iz prethodnog stava, Naručilac će odmah vratiti Izvođaču garanciju za dobro izvršenje Ugovora i polisu osiguranja od profesionalne odgovornosti.

U slučaju jednostranog ili sporazumnog raskida Ugovora, Izvođač je dužan da u građevinski dnevnik upiše konstataciju kada je prestao da izvodi radove koji su predmet Ugovora. Izvođač je dužan da nakon raskida Ugovora vrati dokumentaciju koja mu je dostavljena od strane Naručioca za vršenje radova.

Produžetak roka izvršenja Ugovora:

Ako se radovi koji su predmet Ugovra ne mogu izvršiti u Ugovorenom roku iz razloga koji nisu rezultat krivice Izvođača, kao i zbog neriješenih imovinskih odnosa i privremene obustave radova na građenju objekta od strane Nadležnog organa, Izvođač je dužan da nastavi sa izvođenjem radova sve do dobijanja pozitivnog mišljena Nadzornog organa.

**Naknada štete**

U slučaju da Izvođač ne ispuni svoje obaveze iz Ugovora, Naručilac ima pravo da zahtijeva naknadu štete koju je uslijed toga pretrpio, a koja prevazilazi iznos koji je pokriven garancijom za dobro izvršenje Ugovora i polisom osiguranja od profesionalne odgovornosti.

Otklanjanje nedostataka u garantnom roku:

Izvođač je dužan da, bez nadoknade, u Ugovorenom garantnom roku izvede radove kojim se otklanjaju nedostaci na predmetnom objektu.

Ukoliko izvođač odbije da izvede radove iz prethodnog stava ili ih vrši neblagovremeno i nestručno, Naručilac će aktivirati garanciju za otklanjanje nedostataka u garantnom roku.

Ako u toku izvođenja radova dođe do promjene nadzora, Naručilac će o tome obavijestiti Izvođača.

Nadzor ima pravo da naredi Izvođaču da  otkloni izvedene radove koji nisu u skladu sa opisom, bitnim karakterstikama i obimom radova definisanim Tenderskom dokumentacijom i Ponudom.

Ako Izvođač, i pored upozorenja i zahtjeva nadzora, ne otkloni uočene nedostatke i nastavi sa izvođenjem radova koji nijesu u skladu sa opisom, bitnim karakterstikama i obimom definisanim tenderskom dokumentacijom nadzor će radove obustaviti i o tome obavjestiti Naručioca i te okolnosti unijeti u građevinski dnevnik. Sa izvođenjem radova može se ponovo nastaviti kada Izvođač preduzme i sprovede odgovarajuće radnje i mjere kojima se prema nalazu nadzora obezbjeđuje izvođenje radova skladu sa opisima, bitnim karakterstikama i obimom definisanim tenderskom dokumentacijom.

Izvođač je dužan da po završenim radovima povuče sa gradilišta svoje radnike, ukloni preostali materijal, opremu, sredstva za rad i privremene objekte koje je koristio u toku rada, očisti gradilište od otpadaka koje je napravio i uredi i očisti okolinu građevine i samu građevinu (objekat na kome je izvodio radove).

Pregled i primopredaja izvedenih radova vršiće se prema važećim propisima. Obavijest da su radovi završeni Izvođač podnosi Naručiocu preko nadzora. Po obavljenom pregledu i primopredaji izvedenih radova i otklanjanju utvrđenih nedostataka, ugovorene strane će preko svojih ovlašćenih predstavnika će u roku od 30 dana izvršiti konačan obračun izvedenih radova.

Ugovor o javnoj nabavci koji je zaključen uz kršenje antikorupcijskog pravila ništav je u skladu sa članom 38 Zakona o javnim nabavkama (,,Sl. list CG” br. 74/19).

Primjenu propisa (Za sve što nije predviđeno Ugovorom i odredbama ZJN, shodno se primjenjuju odredbe Zakona o obligacionim odnosima i drugih pozitivnih propisa);

Sudsku nadležnost (Saglasnost ugovornih strana da eventualne sporove povodom Ugovora rješavaju sporazumom, u protivnom, ugovara se nadležnost stvarno nadležnog suda u Podgorici).

Ugovor o javnoj nabavci tokom njegovog trajanja može da se izmijeni bez sprovođenja novog postupka javne nabavke u skladu sa članom 151 stav 1 tač. 3) i 4) Zakona o javnim nabavkama:

3) kada je potreba za izmjenom ugovora nastala zbog okolnosti koje naručilac u vrijeme zaključivanja ugovora nije mogao da predvidi, a izmjenom se ne mijenja priroda ugovora a povećanje vrijednosti ugovora nije veće od 20% vrijednosti prvobitnog ugovora,

4) ako privrednog subjekta nakon restrukturiranja, uključujući preuzimanje, spajanje, kupovinu ili stečaj, zamjenjuje u potpunosti ili djelimično novi pravni sljedbenik, odnosno privredni subjekat, koji ispunjava prvobitno određene uslove zaključenog ugovora o javnoj nabavci, a izmjene su predviđene tenderskom dokumentacijom, pod uslovom da se ne vrše druge bitne izmjene ugovora iz člana 150 stav 2 ovog zakona.

1. **ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE**

Privredni subjekat može da predloži naručiocu da izmijeni i/ili dopuni tendersku dokumentaciju, u roku od osam dana od dana objavljivanja, odnosno dostavljanja tenderske dokumentacije u skladu sa članom 94 st. 4 i 5 Zakona o javnim nabavkama.

Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda.

Zahtjev se podnosi isključivo putem ESJN-a.

1. **NARUČIOCA O NEPOSTOJANJU SUKOBA INTERESA**

MINISTARSTVO U NUTRAŠNJIH POSLOVA

Broj: 426/21-13785/3

Podgorica, 29. 06. 2021. godine

U skladu sa članom 43 stav 1 Zakona o javnim nabavkama („Službeni list CG”, br.74/19),

**Izjavljujem**

da u postupku javne nabavke redni broj 11 iz Plana javnih nabavki za 2021. godinu, broj 01-426/21-1524/2 od 26.01.2021. godine, za nabavku radova na nadogradnji i adaptaciji postojećeg smještajnog objekta Centra za prihvat u Spužu, nijesam u sukobu interesa u smislu člana 41 stav 1 tačka 1 Zakona o javnim nabavkama i da ne postoji ekonomski i drugi lični interes koji može uticati na moju nepristrasnost i nezavisnost u ovom postupku javne nabavke.

Ovlašćeno lice naručioca mr Sergej Sekulović s.r.

Službenik za javne nabavke Filip Vujpšević s.r

Lice koje je učestvovalo u planiranju javne nabavke dr Mersad Mujević s.r.

Član komisije za sprovođenje postupka javne nabavke Ljubica Damjanović s.r.

Član komisije za sprovođenje postupka javne nabavke Filip Vujošević s.r.

Član komisije za sprovođenje postupka javne nabavke Mirjana Popović s.r.

1. **UPUTSTVO O PRAVNOM SREDSTVU**

Privredni subjekat može da izjavi žalbu protiv ove tenderske dokumentacije Komisiji za zaštitu prava najkasnije deset dana prije dana koji je određen za otvaranje ponuda.

Žalba se izjavljuje preko naručioca neposredno putem ESJN-a. Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.

Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki <http://www.kontrola-nabavki.me/>.“.

1. Podatke iz tačke 1. Poziv za nadmetanje naručilac neposredno UNOSI na ESJN elektronskim putem; [↑](#footnote-ref-1)
2. U slučaju podjele predmeta nabavke po partijama i zaključivanja okvirnog sporazuma, podaci o procijenjenoj vrijednosti dati su i u dodatnim infomacijama; [↑](#footnote-ref-2)
3. Podatke iz tačke 2. Tehnička specifikacija predmeta javne nabavke naručilac neposredno UNOSI na ESJN elektronskim putem; [↑](#footnote-ref-3)
4. Djelove tenderske dokumentacije iz tačke 3. - 16. naručilac sačinjava u formi word/PDF dokumenta i objavljuje unošenjem (attachment) dokumenta na ESJN; [↑](#footnote-ref-4)
5. Procijenjena vrijednost se iskazuje bez PDV-a uključujući i sve troškove, nagrade i moguća obnavljanja ugovora na osnovu okvirnog sporazuma. [↑](#footnote-ref-5)
6. Ukoliko je predmet nabavke podijenjen na partije ovaj dio brisati [↑](#footnote-ref-6)
7. Naručilac određuje jedan kriterijum za izbor najpovoljnije ponude, a ostale ponuđene opcije briše [↑](#footnote-ref-7)
8. Ukoliko je predviđeno zaključivanje okvirnog sporazuma, garancija ponude se dostavlja na iznos procijenjene vrijednosti predmeta javne nabavke za vrijeme trajanja okvirnog sporazuma [↑](#footnote-ref-8)
9. U ovom dijelu moguće je i predvidjeti raskid ugovora, ugovorne kazne i ostale elemente ugovora [↑](#footnote-ref-9)